ตลาดหุ้นฮ่องกงประกาศยกเลิกการซื้อขายในวันนี้จากอิทธิพลพายุ “ฮาโตะ”
ตลาดหุ้นฮ่องกงประกาศยกเลิกการซื้อขายในวันนี้จากอิทธิพลพายุ "ฮาโตะ"
23 ส.ค. 2560

ฮ่องกง เอ็กซ์เชนจ์ แอนด์ เคลียริ่ง ลิมิเต็ด (HKEX) ซึ่งเป็นผู้ดำเนินการตลาดหุ้นฮ่องกง ได้ประกาศยกเลิกการซื้อขายในตลาดหุ้นฮ่องกง และตลาดตราสารอนุพันธ์ ในวันนี้ เนื่องจากอิทธิพลของพายุไต้ฝุ่น “ฮาโตะ”
สำนักงานอุตุนิยมวิทยาฮ่องกงได้ประกาศยกระดับการเตือนภัยพายุไต้ฝุ่น “ฮาโตะ” ขึ้นสู่ระดับ 10 ณ เวลา 09.10 น.ตามเวลาท้องถิ่นในวันนี้ ขณะที่พายุลูกดังกล่าวกำลังเคลื่อนตัวเข้าใกล้เกาะฮ่องกงซึ่งเป็นศูนย์กลางทางการเงินที่สำคัญ